
Da li postoji šerijatska ***[kazna](https://pitajucene.com/search/kazna/questions/ "Pretraži pitanja o kaznama")*** za gledanje u nemoral? Ako postoji, molio bih vas da mi detaljno opišete kako bi se kazna trebala izvršiti. Allah vas nagradio svakim dobrom i na dunjaluku i na ahiretu!


* 
* 
* 
* 
* 
* 
* 

 

Da li postoji šerijatska kazna za gledanje u nemoral?
=====================================================

 

Uvaženi brate u islamu, grijesi za koje je ***[islam](https://pitajucene.com/search/islam/questions/ "Pretraži pitanja o Islamu")*** propisao određene kazne su ograničeni, i to su grijesi kao što je blud, krađa, ***[potvora](https://pitajucene.com/search/potvor/questions/ "Pretraži pitanja o potvori")***, konzumiranje opojnih pića i dr. Gledanje u nemoral nije jedan od takvih grijeha. Naravno, to ne znači da se počinilac toga grijeha ne može sankcionirati od strane šerijatskog kadije, naročito ako bi u tom činu bilo i drugih prekršaja.  

U islamu postoji nešto što se zove ”t’azir“, a koji se ogleda u davanju prava kadiji ili vrhovnom imamu muslimana da shodno potrebi kazni počinioca određenog grijeha, za čijeg počinioca nije precizirana šerijatska ***[kazna](https://pitajucene.com/search/kazna/questions/ "Pretraži pitanja o kaznama")***. Poglavlje ”t’azira” je veoma opširno poglavlje. S jedne strane ono je veliki pokazatelj savršenstva vjere islama, kao i to da islam nudi odgovore na izazove svakog vremena.


Rezime, gledanje u nemoral nije grijeh za koji postoji precizirana šerijatska kazna. Kadija ili imam imaju pravo, shodno potrebi vremena i prostora, uz mnoga ograničenja i odrednice koje su spomenute u ovom poglavlju, da kazne i sankcioniraju počinioca onoga što ***[vjera](https://pitajucene.com/search/vjera/questions/ "Pretraži pitanja o vjeri")*** zabranjuje, ili ostavljanje onoga što vjera strogo naređuje, bez obzira što islamom nije precizirana kazna za spomenuti grijeh.


Težina kazne koju će kadija odrediti za određeni prekršaj razlikuje se od stanja i okolnosti u kojima se našao počinilac grijeha, kao i od vrste grijeha, shodno tome kakve posljedice činjenje tog grijeha nosi po samog pojedinca i društvo u kojem on živi.


A Allah najbolje zna!


Odgovorio: ***[Pezić Elvedin](https://pitajucene.com/search/Pezi%C4%87+Elvedin/answers/ "Pretražite odgovore od mr. Pezić Elvedin")***


